**Βαφειάς Σωκράτης – Στέφανος (Γ1)**

**Μολιέρος**

***Το σχολείο των γυναικών***

**Ερώτηση 1η**

Ο Αρνόλφος στο έργο του Μολιέρου εκφράζει τη συντηρητική αντίληψη της εποχής του για τη συμπεριφορά των θηλυκών της οικογένειας αλλά και την κοντόφθαλμη νοοτροπία, ο σύζυγος να τα χειρίζεται σαν να είναι άβουλα όντα. Ο γάμος για μια κόρη «χωρική» και χαμηλής κοινωνικής θέσης με έναν άντρα ανώτερης κοινωνικής θέσης είναι ευλογία και καλή μοίρα . Καθημερινά θα πρέπει η γυναίκα να ευγνωμονεί τον άντρα της και στη σκέψη της να είναι χαραγμένη η καλοτυχία που έχει. Η αλλαγή της κοινωνικής της τάξης και της δραπέτευσης από τη μίζερη και φτωχική ζωή της από την τέλεση ενός γάμου την καθιστά εφ´ όρου ζωής υποχείριο του συζύγου της .

Οι υποχρεώσεις της όμως εξαιτίας αυτής της καλοτυχίας της όμως είναι αβάσταχτες. Καταρχάς είναι υποχρεωμένη να μην ξεχνά στιγμή πως η επιλογή να την παντρευτεί ανάμεσα σε τόσες άλλες γυναίκες και να τον ευγνωμονεί καθώς θα της προσφέρει την αγκαλιά του και θα τη γλυκά του κρεβατιού . Με κόστος όμως καθώς ο ίδιος όπως περιγράφεται περισσότερο ο σύζυγος είναι δεσπότης και καθόλου σύντροφος. Δεν θα πρέπει ποτέ να ξεχνά ποια ήταν πριν το γάμο κι έτσι να πορεύεται. Δεν μπορεί να περνά από τον νου της πως θα διασκεδάζει και θα περνά ωραία. Υποταγμένη θα ζει, καθώς τα «γένια», δηλαδή ο άντρας , είναι ο παντοδύναμος και ο κυρίαρχος της σχέσης σύμφωνα και με την κοινωνία. Δεν υπάρχει, λοιπόν, ισότητα και ισοτιμία ανάμεσα στο ζευγάρι. Τα χαρακτηριστικά της συμπεριφοράς που οφείλει η γυναίκα στον σύζυγο είναι τα ίδια που οφείλει ο δούλος στον αφέντη, ο στρατιώτης στον Αρχηγό την ώρα της μάχης, ο γιος στον πατέρα, ο μοναχός στον ηγούμενο.

Υποταγή , εμπιστοσύνη, πειθαρχία, υπακοή ταπεινοφροσύνη και σέβας . Κύριος και δεσπότης ο άντρας για τη γυναίκα λοιπόν χωρίς δικαίωμα λόγου, συνεννόησης, συναισθημάτων, συναντίληψης και επιλογής.

**Ερώτηση 2η**

Μετά τους όρους που θέτει ο Αρνόλφος στην Αγνή τις παραθέτει μια σειρά από τιμωρίες, ποινές, που θα υποστεί αν τους παραβεί. Χρησιμοποιώντας τα Θεία και το θρησκευτικό αίσθημα, αναφέρεται αρχικά στον Σατανά τον οποίο και θεωρεί υπεύθυνο για τις προκλήσεις και πειρασμούς που θα πρέπει να αντιμετωπίσει η σύζυγος μέσα στον γάμο της . Στον δρόμο της ο Σατανάς θα της στείλει νεαρούς δάνδηδες για να την αποπλανήσουν στους οποίους αυτή θα πρέπει να αντισταθεί έχοντας κλειστά τα αυτιά της προστατεύοντας παράλληλα την τιμή και την υπόληψη του συζύγου της.

Η τιμωρία της για οποιοδήποτε παραστράτημά της θα είναι αμείλικτη και σκληρή. Στην Κόλαση θα καεί η σπιλωμένη και ανήθικη σύζυγος. Σε καζάνια που κοχλάζουν θα βράζει. Η ψυχή της αν δεν παραμείνει λευκή σαν τον κρίνο θα γίνει κάρβουνο, κατάμαυρη σαν το κατράμι. Η τιμωρία θα είναι αιώνια και είναι η εξής: Στα Τάρταρα ως θήραμα του Διαβόλου θα βράζει για μια ζωή και στα μάτια όλων θα είναι ειδεχθής, ντροπιαστική δηλαδή και αποκρουστική.